Izvor: Printskrin/Youtube/RTS Sajt - Zvanični kanal Ispisan ustaški simbol na pumpi u Vrčinu

Navijači fudbalskog kluba Hajduk iz Splita su oko četiri ujutro opljačkali benzinsku stanicu Mol na autoputu u blizini Vrčina, rečeno je u Ministarstvu unutrašnjih poslova agenciji Beta.

Navijači su iz te pumpe izneli veću količinu pića ne plativši ga, a nakon toga su ispisali grafite navijačke grupe "Torcida" i ustaške simbole. Oni su isprevrtali i nekoliko kontejnera u blizini, pre nego što su nastavili putovanje.

Nekoliko stotina hrvatskih navijača uputilo se, kroz Srbiju, u Sofiju, gde Hajduk danas igra revanš meč 2. kola kvalifikacija za Ligu Evrope protiv tamošnje Slavije.

Policija intenzivno radi na utvrđivanju identiteta počinilaca.